263:: Administració pública:: Ciències socials:: Cultura:: Medi ambient:: Presentacions::
"Lectura necessària per a tots els amants de la història de Catalunya i imprescindible per als estudiosos de la Guerra dels Segadors.»
Bon govern i integritat pública contra la corrupció
Recull de nou articles d'experts i acadèmics sobre la relació de la corrupció amb diferents àrees de la governabilitat, com ara la contractació, la direcció pública, o la qualitat institucional entre d'altres.
Els articulistes destaquen els punts més complexes a l'hora de fomentar la integritat pública i estableixen també algunes recomanacions.
Es tracta d'una publicació que ofereix diferents perspectives útils per a l'administració a l'hora d'establir mesures de foment de la integritat.
Aquest còmic històric és un relat il·lustrat sobre la presència de la lectura coma a eina d'esbarjo i culturització als fronts del Segre i de l'Ebre durant la Guerra Civil.
Els republicans van promoure la cultura i l'alfabetització mitjançant un bibliobús, una veritable biblioteca sobre rodes que repartia llibres als soldats en el marc d'un escenari bèl·lic i perillós.
Una teoria de l'acció noviolenta.
Com funciona la resistència civil
Col·lecció Noviolència i lluita per la pau
En aquest llibre, Stellan Vinthagen proporciona el primer gran intent sistemàtic de desenvolupar una teoria de l'acció noviolenta des que Gene Sharp va publicar, l'any 1973, els tres volums de The Politics of Nonviolent Action.
L'autor basa la seva teoria sobre l'acció noviolenta en un gran nombre d'exemples de moviments socials històrics i contemporanis de diverses parts del món.
De manera innovadora i penetrant, Vinthagen defensa un repertori de noviolència que combina resistència i construcció, que consisteix en la facilitació del diàleg, la regulació normativa, la ruptura de poder i la llei utòpica.
Desè i últim volum de la col·lecció sobre l'obra conservada del més gran i prolífic dels organistes de la prestigiosa escola valenciana dels segles XVI i XVII.
Johannis Cabanilles va ser mestre organista de l'escola de la seu de València i contemporani del gran Bach.
La investigació al Parc Nacional d'Aigüestortes i Estany de Sant Maurici.
Recull de resultats de les XI Jornades sobre Recerca al Parc Nacional d'Aigüestortes i Estany de Sant Maurici on es van presentar més de vint-i-cinc ponències de disciplines científiques; no només de tipus científica-tècnica; també de la investigació en la seva vessant humanística i social: de la biogeoquímica de les aigües dels estanys, les observacions sobre contaminació atmosfèrica, l'anàlisi de les pastures del parc i la visió arqueològica de la ocupació humana al llarg dels mil·lennis en algunes zones del Parc.
Un gruix important dels ponències pertanyen al projecte LIMNOPIRINEUS, destinat a la millora de l'estat de conservació d'espècies i hàbitats aquàtics d'interès europeu de l'alta muntanya dels Pirineus.
Berga, divendres 14 de febrer de 2020, a les 18:00 h
Presentació del núm. 30 de la col·lecció Temes d'Etnologia de Catalunya, que comptarà amb la presència de la directora general de Cultura Popular i Associacionisme Cultural, M. Àngels Blasco.
Clourà l'acte una actuació del grup de música Berguedana de Folklore Total, del qual n'és component l'autora del llibre, M. del Agua Cortés.
Vegeu tota la informació sobre aquest volum en aquest apunt publicat al nostre blog Llibres Gencat.
Feu clic damunt de la imatge per veure'n la versió digital i descarregar-vos el llibre en pdf.
Santa Coloma de Queralt, dissabte 15 de febrer de 2020,
Sala d'actes del Castell dels Comtes
Presentació d'aquesta crònica de la Guerra dels Segadors escrita pel colomí Magí Sivillà (1597-1657).
L'acte comptarà amb les intervencions de Jaume Sobrequés, director del Centre d'Història Contemporània de Catalunya, Valentí Gual, doctor en Història Moderna per la Universitat de Barcelona, i Guillem Carreras, editor de l'obra.